LitNet-argief: ’n Besoek aan die Zuid-Afrikahuis – en omswerwinge in Holland - Voertaal
LitNet-argief: ’n Besoek aan die Zuid-Afrikahuis – en omswerwinge in Holland
François Verster Reizen 2017-10-17
Op Sondagnamiddag 17 September klim ek in Kaapstad op ’n vliegtuig van Turkish Airlines, op pad na Amsterdam. My missie was meerledig: ek wou in my hoedanigheid as maatskappy-argivaris van Naspers die argief en biblioteek van die Stichting Zuid-Afrikahuis besoek, en as daar tyd is ook ’n draai maak by ’s-Hertogenbosch, die stad waar my stamvader Jacobus Verster gewoon het voordat hy gedurende die tweede helfte van die 18de eeu na die Kaap gekom het.